Edvard Preskott

Preskott (RgezsoI) Edvard (1940-jıl 26-dekabr, AQSh, Nyu-York — 2022-jıl 6-noyabr) — amerikalı ekonomist. Ol 2004-jılı ekonomika boyınsha Nobel sıylıǵın «dinamikalıq makroekonomika: ekonomikalıq siyasattıń waqıt boyınsha izbe-izligi hám isbilermenlik ciklleriniń háreketlendiriwshi kúshlerine qosqan úlesleri ushın» Finn E.Kidland penen birgelikte aldı. Bul izertlewler tiykarınan Kidland hám Preskott Karnegi Mellon universiteti janındaǵı Sanaat hákimshiligi joqarı mektebi (házirgi Tepper biznes mektebi) menen baylanısqan waqıtta ámelge asırıldı. IDEAS/RePEc reytingine muwapıq, ol 2013-jılı dúnyadaǵı eń kóp tilge alınǵan 19-ekonomist edi. 2014-jıldıń avgust ayında Preskott Avstraliyanıń Kanberra qalasındaǵı Avstraliya milliy universitetinde (ANU) ekonomikanıń járdemshi húrmetli professorı lawazımına tayınlandı. Preskott 2022-jıl 6-noyabr kúni 81 jasında rak keselliginen qaytıs boldı.

 Biografiyası 
 Erte ómiri 
Preskott Nyu-York shtatınıń Glens-Fols qalasında Matilda Xelvig Preskott hám Uilyam Klayd Preskott tuwılǵan. 1962-jılı ol Swarthmore kolledjinde matematika boyınsha bakalavr dárejesin aldı, ol jerde Delta Upsilon birlespesiniń aǵzası boldı. Keyin ol 1963-jılı Keys Uestern Rezerv universitetinde operaciyalıq izertlewler boyınsha magistrlik dárejesin hám 1967-jılı Karnegi Mellon universitetinde ekonomika boyınsha PhD dárejesin aldı.

 Karerası 
1966-jıldan 1971-jılǵa shekem Preskott Pensilvaniya universitetinde sabaq bergen. Keyin ol 1980-jılǵa shekem Karnegi Mellonǵa qaytıp keldi, keyin Minnesota universitetine kóshti hám ol jerde 2003-jılǵa shekem sabaq berdi. 1978-jılı Chikago universitetinde vizit professorı bolıp, ol jerde Ford fondınıń izertlew professorı atandı. Keyingi jılı Arqa-batıs universitetine barıp, 1982-jılǵa shekem usı jerde boldı. 2003-jıldan Arizona mámleketlik universitetinde oqıtıwshı boldı.

Preskott 1981-jildan Minneapolis Federal rezerv bankiniń ekonomikalıq másláhátshisi bolǵan. 2004-jılı ol Santa-Barbara qalasındaǵı Kaliforniya universitetinde Maksvell hám Meri Pellish atındaǵı ekonomika kafedrasın basqarǵan. 2006-jılı Nyu-York universitetinde Shinsei bankiniń professorı lawazımında islegen. 2014-jil avgustta Preskott Avstraliya Milliy universitetiniń Ekonomika izertlew mektebiniń (RSE) járdemshi húrmetli professorı lawazımına tayınlandıAustralian National University.

 Derekler 

Kategoriya:1940-jılı tuwılǵanlar
Kategoriya: 2022-jılı qaytıs bolǵanlar
Kategoriya:Nyu-York shtatı ekonomistleri
Kategoriya:Amerika Nobel sıylıǵınıń laureatları
Kategoriya:Arizona mámleketlik universiteti oqıtıwshıları
Kategoriya:Keys Batıs rezerv universiteti pitkeriwshileri
Kategoriya:Biznes mektebi pitkeriwshileri
Kategoriya:Karnegi Mellon universiteti professor-oqıtıwshıları
Kategoriya:Federal Rezerv ekonomistleri
Kategoriya:Amerika makroekonomistleri
Kategoriya:Jańa klassikalıq ekonomistler
Kategoriya:Ekonomika boyınsha Nobel sıylıǵı laureatları
Kategoriya:Swarthmore College pitkeriwshileri
Kategoriya:Minnesota universiteti fakulteti
Kategoriya:Pensilvaniya universiteti fakulteti
Kategoriya:AQSh Milliy Ilimler Akademiyası aǵzaları
Kategoriya:Amerika kórkem óner hám ilimler akademiyasınıń aǵzaları
Kategoriya:Ekonometrikalıq jámiyettiń aǵzaları
Kategoriya:Katon institutı xızmetkerleri
Kategoriya:XX ásirdegi amerikalı ekonomistler
Kategoriya:XXI ásirdegi amerikalı ekonomistler
Kategoriya:Ekonomikalıq izertlewler milliy byurosı